WordPress-sivuston muokkausnäkymä.
**WordPress** (myös WordPress.org) on alun perin blogien luomiseen ja ylläpitoon tarkoitettu, avoimeen lähdekoodin WWW-sisällönhallintaohjelmisto. WordPress on kirjoitettu PHP-kielellä ja se käyttää tietojen tallentamiseen MySQL-tietokantaa.

Tammikuussa 2015 internetin 10 miljoonasta suosituimmasta sivustosta 23,3 prosenttia käytti WordPressiä. North Patrolin tutkimuksen mukaan 40 % oppilaitoksista käyttää WordPressiä. Se on suosituin WWW-sisällönhallintajärjestelmä.

WordPress Foundation omistaa WordPressin, WordCampin sekä joitain muita projektiin liittyviä tavaramerkkejä.

Historia
--------

WordPressin edeltäjä oli b2/cafelog. Toukokuussa 2003 arvioitiin b2/cafelogilla luotuja blogeja olleen noin 2 000. Myös b2/cafelog oli ohjelmoitu PHP:llä ja se käytti MySQL-tietokantaa. Ohjelmiston pääkehittäjä oli Michel Valdrighi. WordPressin ohella b2/cafelogista kehitettiin toinenkin vielä nykyisin aktiivisesti käytössä oleva blogiohjelmisto, b2evolution.

WordPressiä on kehitetty vuodesta 2003 alkaen. WordPress-nimen keksi pääkehittäjä Matt Mullenwegin ystävä Christine Selleck.

Vuonna 2005 julkaistujen versioiden 1.5 ja 2.0 myötä WordPressiä kehitettiin sisällönhallintajärjestelmän suuntaan, siihen lisättiin ns. staattiset sivut ja kehittyneempi pohjatiedostojärjestelmä. Versio 2.7:n myötä WordPressiin tuli mm. lisäosien automaattinen asennus ja kokonaan uudistettu hallintapaneeli. WordPress on saatavilla myös Android sekä iOS-mobiililaitteille.

Kesäkuussa 2010 julkaistusta versiosta 3.0 alkaen WordPressissä on ollut sisäänrakennettu tuki useiden blogien ylläpitoon. Ennen 3.0:n julkaisua kahden tai useamman blogin luonti edellytti joko erillisiä WordPress-asennuksia tai WordPressin varsinaisesta koodikannasta haarautetun WordPress MU:n käyttöä. 3.0:n tuki useammille blogeille periytyy WordPress MU:sta.

WordPressin ominaisuuksia
-------------------------

* Tuottaa standardeja noudattavaa XML-, XHTML-merkkausta ja CSS-muotoiluja.
* Integroitu linkkienhallinta
* Hakukoneystävällinen osoiterakenne
* Oikeinkirjoituksen tarkistin
* Monipuolinen lisäosarajapinta
* Paluuviitteet (Trackback ja Pingback)
* Staattiset sivut
* Kävijöiden esto IP-osoitteen mukaan
* Tuki avainsanoille
* Käyttäjäryhmät

Kehittäjät
----------

Ohjelmiston kehittämistä ohjaavat:

* Ryan Boren
* Mark Jaquith
* Matt Mullenweg
* Peter Westwood

Katso myös
----------

* WordPress Foundation

Lähteet
-------

1. ↑  wordpress.org: WordPress Now Available *wordpress.org*.  27.5.2003. Viitattu 8.2.2015. (englanniksi)
2. ↑  WordPress 6.4.2 Maintenance & Security Release, 6. joulukuuta 2023. Tieto on haettu Wikidatasta.
3. ↑  wordpress.org: License *wordpress.org*.  Arkistoitu 12.6.2010. Viitattu 8.2.2015. (englanniksi)
4. ↑  Usage of content management systems for websites W3Techs. Viitattu 30.1.2015. (englanniksi)
5. ↑  Datakatsaus: Oppilaitosten julkaisujärjestelmät Suomessa *Web-ostajan opas*.  14.6.2019. Viitattu 15.1.2020.
6. ↑  CMS Usage Statistics BuiltWith® Pty Ltd. Viitattu 30.1.2015. (englanniksi)
7. ↑  WordPress Foundation *WordPress Foundation*. Viitattu 28.3.2022. (englanniksi)
8. ↑  Trademark Policy *WordPress Foundation*.  9.9.2010. Viitattu 28.3.2022. (englanniksi)
9. ↑  WordPress – About.*tarvitaan parempi lähde*
10. ↑
11. ↑  WordPress News: WordPress 3.0 "Thelonious"

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **WordPress**.
* Virallinen verkkosivusto
* WordPress.org – Lista ominaisuuksista (englanniksi)
* Kattava kokoelma WordPress-aiheisia linkkejä (erityisesti kehittäjille)